da en da da pl da da da da en da de da da en da en da da pl da da da da en da de da da en da en da da da da da es da da da da da da da da da da da da da da da da en en it en zh da da da da da da en tr en da da da da da da da da da da da da da sv da nb
Team Gallus, eSport i Farre Idrætsforening
Al information angående Team Gallus vil være tilgængelig på følgende platforme:
Hos Team Gallus skal du:
deltage for din fornøjelses skyld
vise respekt over for alle udøvere, både med- og modspillere
vise respekt, være åben og ærlig i forhold til trænere og ledere
ikke lave hånende eller nedladende tilråb
ikke skrive chatbeskeder eller komme med udtalelser til eller om med- og modspillere, dommere, officials, trænere eller ledere
opføre dig over for andre, som du selv gerne vil have, at de opfører sig over for dig
Team Gallus vil inkorporere fysisk aktivitet som en del af foreningsaktiviteten. Dette kan være en selvstændig obligatorisk aktivitet eller en del af en træningsaften.
Der vil være vand under træningsaktiviteter – sodavand, alkohol og energidrikke tolereres ikke.
Når Team Gallus er i drift, vil der være obligatoriske informationsaftener, som handler om fysisk aktivitet. Begrundelsen er at hjælpe spillerne til at forstå vigtigheden af sund kost og motion ift. at blive en bedre udøver.
Forældreopbakning er nødvendig for at dette bliver en succes. Der vil være behov for hjælp til kørsel til turneringer og træninger mv.,
Forældreopbakning er også nødvendig ved afvikling af træningsaftener.
Nogle spil anvender PEGI-aldersvejledning. I Danmark er det forsat en vejledning – ikke en lov. Det betyder, at vi i Team Gallus har valgt, at det udelukkende er forældrenes valg, om en spiller under aldersgrænsevejledningen kan deltage i aktiviteten. Dette kræver en specifik accept af dette regelsæt ved tilmelding.
Træning vil indeholde et taktisk oplæg, en individuel træning, en fællestræning, en kampafvikling, hvor dagens taktikker bliver spillet, samt en fysisk aktivitet.
Informationsaftener for spillere og forældre
Viewing parties – her mødes spillere (og interesserede forældre) til en aften, hvor man fælles følger en turnering, f.eks. ESL Pro League. Her kan man hygge sig med at se nogle kampe, og lære hvordan de professionelle spiller.
Deltagelse i youSee eSportligaen, hvor klubber på tværs af landet dyster mod hinanden.
I Team Gallus opfordrer vi ikke til at deltage i “skingambling” – hverken i eller uden for foreningen.
Skins er visuelle ændringer på våben i spil, såsom CS:GO m.fl. Disse ændringer har ingen præstationsfremmende effekt, men giver blot et andet udseende til våbnene. Skins har en “virtuel værdi”, som kan anvendes på gambling-sider. Her byttes de til “virtuel valuta”, som bruges til diverse spil på gambling-sider, såsom roulette, mønt m.fl.
I Team Gallus vil snyd (cheats) ikke blive tolereret. En spiller, der bliver associeret med snyd, vil blive bortvist.
Brug af præstationsfremmende midler (doping)
Installation af 3-partsprogrammer, hvor man f.eks. kan se gennem vægge eller andre præstationsfremmende værktøjer
Når Team Gallus er til stævner – LAN’s – kan der være mulighed for at vinde penge.
Derfor har Team Gallus lavet følgende regler:
Den enkelte spiller får udbetalt op til 10% af den samlede pengepræmie.
Der udbetales maksimalt op til 80% til holdet.
Team Gallus får resten til videreudvikling af faciliteter og uddannelse af instruktører.
Ved forsætlige skader på udstyr og inventar vil der blive fremsat erstatningskrav, hvilket ligger i tråd med den generelle opførsel og omgangstone vi ønsker i Team Gallus.
©  2022 Team Gallus. Bygget ved at bruge WordPress og Highlight Theme